ചാനല് ചര്ച്ചയ്ക്ക് പോവേണ്ട നേതാവിനെ പാര്ട്ടി തീരുമാനിക്കും പാനലുണ്ടാക്കി ബിജെപി ടെലിവിഷന് ചാനലുകളുടെ ചര്ച്ചകളില് പങ്കെടുക്കുന്നതിന് പാര്ട്ടി പ്രതിനിധികളെ നിയോഗിക്കാന് പുതിയ സംവിധാനവുമായി ബിജെപി. ഒരോ ചാനലിലും ആര് ചര്ച്ചയ്ക്ക് പങ്കെടുക്കണമെന്ന് ഇനിമുതല് പാര്ട്ടി തീരുമാനിക്കും. സംസ്ഥാന കമ്മിറ്റി ഓഫീസില് നിന്നുള്ള നിര്ദേശം അനുസരിച്ചായിരിക്കും ചര്ച്ചകളിലെ പ്രതിനിധികളെ തീരുമാനിക്കുക എന്നാണ് നേതൃത്വത്തിന്റെ നിലപാട്. പാര്ട്ടി നേതൃയോഗത്തില് സംസ്ഥാന പ്രസിഡന്റ് കെ സുരേന്ദ്രനാണ് ഇക്കാര്യം വ്യക്തമാക്കിയത്. ചാനല് ചര്ച്ചയ്ക്കുള്ള നേതാക്കളുടെ പാനല് തയ്യാറാക്കിയതായും റിപ്പോര്ട്ടുകള് പറയുന്നു. ചാനല് ചര്ച്ചയ്ക്ക് പുറമെ കേന്ദ്ര നേതാക്കളെ സ്വീകരിക്കാന് പ്രോട്ടോകോള് ഇന്ചാര്ജ് എന്നപേരില് ഒന്പത് നേതാക്കളെയും നിശ്ചയിച്ചിട്ടുണ്ട്. സംസ്ഥാനത്തെ നാല് വിമാനത്താവളങ്ങളിലുമായാണ് പ്രോട്ടോക്കോള് ഇന്ചാര്ജ്ജുമാരെ നിയോഗിച്ചിരിക്കുന്നത്. തിരുവനന്തപുരത്ത് ജെ.ആര്.പദ്മകുമാര്, തിരുമല അനില് എന്നിവരും ജിജി ജോസഫ്, എം.എന്.ഗോപി എന്നിവരെ എറണാകുളത്തും പ്രോട്ടോക്കോള് ഇന്ചാര്ജ്ജുമാരാവും. കെപി പ്രകാശ് ബാബു, വി.ഉണ്ണിക്കൃഷ്ണന്, കെ.രാമചന്ദ്രന് എന്നിവര്ക്ക് കോഴിക്കോടും വി രത്നാകരന്, വിനോദ് എന്നിവര്ക്കാണ് കണ്ണൂരിന്റെ ചുമതല. കേരളത്തിലെത്തുന്ന കേന്ദ്രനേതാക്കളെയും മന്ത്രിമാരെയും സ്വീകരിക്കുന്നതിന് പുറമെ പൊതു പരിപാടികളിലും കേന്ദ്രനേതാക്കളെ ഇവര് അനുഗമിക്കണം. കേന്ദ്ര നേതാക്കളുടെ മടക്കയാത്ര സമയത്തും ചുമതലക്കാര് വിമാനത്താവളങ്ങളില് ഉണ്ടാവണം. വി മുരളീധരന്, രാജീവ് ചന്ദ്രശേഖര് തുടങ്ങിയ മലയാളി മന്ത്രിമാര്ക്കും എന്നിവര്ക്കും പുതിയരീതി ബാധകമാണ്. എറണാകുളത്തെത്തിയ കേന്ദ്രമന്ത്രിയെ ബിജെപി. ജില്ലാ പ്രസിഡന്റ് അറിയാതെ മറ്റൊരു നേതാവ് സ്വീകരിച്ച സംഭവത്തിന് പിന്നാലെയാണ് ഇതിനൊരു സംവിധാനം എന്ന നിലയിലേക്ക് പാര്ട്ടി തിരിയുന്നത്. വിഷയത്തില് ജില്ലാ പ്രസിഡന്റ് പാര്ട്ടിക്ക് പരാതിയും നല്കിയിരുന്നു. ഇതിന് പുറമെ കേന്ദ്ര നേതാക്കളും മന്ത്രിമാരും എത്തുമ്ബോള് സ്വീകരിക്കാന് പ്രാദേശികനേതാക്കള് തിക്കിത്തിരക്കുന്നത് ഒഴിവാക്കുക എന്ന ലക്ഷ്യവും പാര്ട്ടിയ്ക്കുന്നുണ്ട്.